《醉花阴 客夜咏枕用沈会宗体》
清代·沈谦

鸳鸯绣出偏成对。衬荷钱叠翠。街鼓报三更，怪冷嫌高，欹着何街睡。

无端要拍珊瑚碎。又暗垂清泪。臂玉恐销香，低首寻思，蓦地灯花坠。

作者简介：（1620—1670）明末清初浙江仁和人，字去矜，号东江子。明诸生。少颖慧，六岁能辨四声。长益笃学，尤好为诗古文。崇祯末，为西泠十子之一。入清，以医为业。有《东江集钞》、《杂说》等。